
HOTĂRÂRE
[bookmark: _GoBack]Nr.  12  din  21.02.2024
privind închirierea unui teren în suprafață de 2285 mp, aflat în domeniul public al comunei Blândeşti, Județul Botoşani.


	Consiliul Local al comunei Blândeşti; judeţul Botoşani, întrunit în şedinţa ordinară din data de 21.02.2024
Având în vedere temeiurile juridice, respectiv prevederile:
a) art. 120 și art. 121 alin. (1) și (2) din Constituția României, republicată;
b) art. 3 și 4 din Carta europeană a autonomiei locale, adoptată la Strasbourg la 15 octombrie 1985, ratificată prin Legea nr. 199/1997;
c) art. 7 alin. (2); art. 1166 şi art. 1783 și următoarele din Legea nr. 287/2009 privind Codul civil, republicată, cu modificările ulterioare, referitoare la contracte sau convenții;
d) art. 7 din  Legea nr. 52/2003 – privind transparenţa decizională în administraţia publică, republicată, cu modificările ulterioare;
Analizând proiectul de hotărâre şi referatul de aprobare a viceprimarului comunei Blândeşti Constantin Ciobanu, prin care se susţine necesitatea şi oportunitatea proiectului, constituind un aport pentru dezvoltarea colectivităţii; Avizul nr. 2999PS/4535/2023 al Administraţiei Naţionale a Rezervelor de Stat şi Probleme Speciale;  Raportul de specialitate nr. 6007/15.12.2023 ;
Văzând rapoartele  comisiilor de specialitate ale Consiliului Local al comunei Blândeşti; 
În baza art. 108 lit. c), art. 287 lit. b), art. 297 alin. 1 lit. c), art. 332-334 din Ordonanța de Urgență a Guvernului nr. 57/2019 privind Codul Administrativ, cu modificările şi completările ulterioare,
În temeiul art. 139 și art. 196, aliniat (1), litera a) din Ordonanța de Urgență a Guvernului nr. 57/2019 privind Codul Administrativ, cu modificările şi completările ulterioare,


HOTĂRĂŞTE:


Art. 1. Se aprobă închirierea prin licitație publică a unui teren în suprafață de 2285 mp, aferent Imobilului  (parţial) – Şcoala Talpa, aflat în domeniul public al comunei Blândeşti, Județul Botoşani și în administrarea Şcolii Gimnaziale nr. 1 Blândeşti, situat în sat Blândeşti, comuna Blândeşti, Județul Botoşani (suprafața din curtea Şcolii Talpa), nr. cadastral 50846, înscris ȋn Cartea funciară nr. 50846 Blândeşti, având valoarea de inventar de 30528 lei, identificat în anexa nr. 1 la prezenta hotărâre, în scopul inchirierii.
Art. 2. Se aprobă prețul minim de pornire al licitației, la valoarea de 0,56 lei/mp/an, fără TVA.
Art. 3. Se aprobă documentația pentru atribuire, prin licitație publică, organizată în condițiile legii, a contractului de închiriere și modelul de contract, conform anexei nr. 2.
Art. 4. Durata contractului de închiriere este de 49 ani, cu posibilitatea de prelungire cu acordul Consiliului Local Blândeşti.
Art. 5. Contravaloarea chiriei se va indexa anual cu indicele prețurilor de consum, comunicat de Institutul Național de Statistică.
Art. 6. Predarea-primirea terenului se va face prin încheierea unui proces-verbal de predare-primire.
Art. 7. Primarul comunei  Blândesti, jud. Botosani va asigura executarea  prevederilor prezentei hotărâri.

Preşedinte de şedinţă							    Contrasemnează

